लखनऊ : उत्तर प्रदेश के अलीगढ़ में एक चौंकाने वाली घटना हुई है. यहां एक महिला ने अपने पति पर सिर्फ इसलिए खौलता पानी डाल दिया क्योंकि वह शेविंग नहीं करता था. खौलता पानी गिरने के बाद शख्स गंभीर रूप से जल गया है. उसे स्थानीय जेएन मेडिकल कालेज में भर्ती कराया गया है. पीड़ित पति ने थाना क्वार्सी में पत्नी के खिलाफ शिकायत दे दी है.

यह भी पढ़ें : यूपी : बढ़ते अपराध पर उखड़े सीएम योगी, कहा- 'पानी सिर से ऊपर, अब खुद देखूंगा लॉ एंड ऑर्डर'

खाईडोरी की रहने वाली नगमा से धूमधाम से निकाह किया था

घटना थाना क्वार्सी के जमालपुर कालोनी की है. पीड़ित सलमान ने खुशी-खुशी छह महीने पहले खाईडोरी की रहने वाली नगमा से धूमधाम से निकाह किया था. तब उसे यह नहीं मालूम था कि जिसे वह अपनी जीवनसंगिनी बना रहा है वही एक दिन उसे अस्पताल के दरवाजे पहुंचा देगी. महज छोटी सी बात पर सोते हुए पति पर उसने खौलता पानी डाल दिया. पुलिस मामले की जांच कर रही है.

यह भी पढ़ें : देश की 10 'मौतें' जिन पर अभी भी बरकरार है 'रहस्य'

सलमान का कहना है कि पत्नी हमेशा दाढ़ी काटने के लिए कहती थी

सलमान का कहना है कि पत्नी हमेशा दाढ़ी काटने के लिए कहती थी. दाढ़ी नहीं बनाने पर चिढ़ती थी. जान से मारने की धौंस देती थी. पीड़ित ने थाना क्वार्सी में पत्नी के खिलाफ तहरीर दी है और पुलिस से न्याय की मांग कर रहा है. सलमान ने पुलिस में को दी तहरीर में कहा है कि पत्नी ने जान से मारने की नियत से खौलता पानी डाल दिया था.